Številka: 900-132/2012-2

Datum: 17. 07. 2012

**Z A P I S N I K**

**14. seje Sveta Četrtne skupnosti Moste** Mestne občine Ljubljana, ki je bila v četrtek, dne 21. 06. 2012 ob 18.00 uri v prostorih ČS Moste, Ob Ljubljanici 36a, Ljubljana.

NAVZOČI člani Sveta ČS Moste: Stanislav MARKOJA, Mira KLJUČANIN, Andrej TORKAR, Miha MOHORKO, Mitja ZAPLATIL, Jure MATOH, Manica BORENOVIČ, Breda PŠAG, Radmila ŠEŠIČ, Jožica VIRANT, Igor BOLE, Stanislava Marija FERENČAK MARIN,

OPRAVIČENI: dr. Branka BERCE BRATKO, Jakob LOJK

OSTALI NAVZOČI: VERA SINČIČ (MOL MU SLS), BARBARA ŠIVEC (MOL MU SLS)

Navzoče je pozdravila ga. Ferenčak Marin, predsednica Sveta ČS Moste. Izrekla je čestitke vsem članicam in članom, ki so imeli v času od dvanajste do štirinajste seje rojstni dan. Ugotovila je, da je seja sklepčna (od 17 članov je navzočih 11 članov). Predlog dnevnega reda je dala v razpravo. Ker ni bilo pripomb in dopolnitev, je predlagala glasovanje o predlogu

**dnevnega reda:**

1. **Pregled in potrditev zapisnikov sej Sveta ČS Moste:** (11. seje, 12. seje, 13. seje, 1. izredne seje Sveta ČSM)
2. **Pobude krajanov in drugih**:  
   - opremljenost otroških igrišč v Četrtni skupnosti Moste (primer pobude prebivalcev in odgovora OGDP na eno od pobud),
3. **Poročila o udeležbah**:  
   - 60 let taborništva v Mostah ( poroča-Stanislava M. Ferenčak Marin)  
   - ogled okolice gostišča Portal (poroča Andrej Torkar, Igor Bole)
4. **Informacije**:   
   - vabilo na predstavitev projekta (izgradnja in uvedba WI-FI na območju MOL)  
   - prezgodnje pobiranje odpadkov v naselju Nove Fužine (odgovor JP Snaga občanki)  
   - uvrstitev prostorov za delovanje ČS Moste v Urnik uporabe (odgovor SLS na dopis ČSM)  
   - namembnost poslovnega prostora na Zaloški 42 (odgovor Oddelka za zdravje in socialno varstvo DU upokojencev)  
   - namera o sklenitvi neposredne pogodbe (MOL-ustanovitev stvarne služnosti za komunalno opremljanje zemljišča za Hofer)  
   - reševanje prometne problematike na Moškričevi ( odgovor OGDP na dopis ČSM)  
   - čiščenje odtokov na parkiriščih (odgovor OGD občanu)  
   - protihrupni zidovi ob Zaloški (odgovor OGDP na dopis ČSM, preko ELPRINA)  
   ČS Moste v medijih:  
   - Parkirišče ujezilo prebivalce Preglovega trga  
   - Fužinska trava za Hofer in parkirišče  
   -Družbena odgovornost v TE-TOL  
   - Nad Fužine tudi Eurospin
5. **Predlogi, pobude, vprašanja članic in članov Sveta ČS Moste**

Po glasovanju je bila podana ugotovitev, in sicer

**DNEVNI RED 14. SEJE SVETA ČS MOSTE JE SPREJET.**

**AD 1 - Potrditev zapisnikov**

Predloge zapisnikov 11., 12., 13. in 1. izredne. seje so člani dobili na dom skupaj z gradivom. O realizaciji sklepov je poročala ga. Vera Sinčič. Predsednica je predlagala, da se jih sprejme, predlagan je bil

**SKLEP 1/14:**

**Potrdi in sprejme se zapisnike 11., 12., 13. in 1. Izredne seje Sveta ČS Moste.**

Prisotnih je 12 članov sveta.

Opredeljenih je 12 članov sveta.

Za predlagani sklep je glasovalo 12 članov sveta.

**SKLEP 1/14 JE SPREJET**

**AD 2 - Pobude krajanov in drugih:**Predsednica je predstavila primer vloge za dodatna igrala na otroškem igrišču na Fužinah ter tipski odgovor OGDP na take in podobne prošnje. Do sedaj so se samo odstranjevala dotrajana igrala in redko nadomeščala s kakšno malenkostjo. Otrok je ponovno vse več in tudi želja staršev po modernejših igralih je vse več. Po razpravi, v kateri je bilo izpostavljeno tudi otroško igrišče I. kategorije v parku Kodeljevo, kjer predvidena prenova v letu 2009 še do danes ni bila izvedena, sta bila predlagana v sprejem:

**SKLEP 2/14:**

**Otroška igrišča III. kategorije je nujno potrebno posodobiti in opremiti z dodatnimi igrali, zato se Oddelek za gospodarske dejavnosti in promet zaprosi za terminski plan obnove otroških igrišč III. kategorije na območju ČS Moste, skupaj s seznamom predvidenih novih igral.**

Prisotnih je 12 članov sveta.

Opredeljenih je 12 članov sveta.

Za predlagani sklep je glasovalo 12članov sveta.

**SKLEP 2/14 JE SPREJET**

in

**SKLEP 3/14:**

**Otroško igrišče I. kategorije v parku Kodeljevo je bilo, na podlagi 2008. leta potrjenega idejnega načrta, predvideno za ureditev v letu 2009. Oddelek za gospodarske dejavnosti in promet se zaprosi za pojasnilo zakaj obnova ni bila izvedena in kdaj je predvidena.**

Prisotnih je 12 članov sveta.

Opredeljenih je 12 članov sveta.

Za predlagani sklep je glasovalo 12 članov sveta.

**SKLEP 2/14 JE SPREJET**

**AD 3 - Poročila o udeležbah in sodelovanjih članov Sveta ČS Moste**

**- 60 let taborništva v Mostah**

Poročala je predsednica Stanislava M. Ferenčak Marin, v soboto, sedmega aprila 2012 sta se z Darjo Gogala udeležili prireditve ob 60 letnici taborništva v Mostah, ki jo je pripravilo in izvajalo Društvo tabornikov Rodu Črnega mrava. Poročilo o udeležbi je priloga v gradivu.

Predsednica Stanislava M. Ferenčak Marin je v imenu Sveta ČS Moste prejela zlato priznanje za pomoč ČS Moste pri delovanju Rodu Črnega Mrava. Razprave ni bilo, sklepanje ni bilo potrebno.

**- Ogled okolice gostišča Portal**

Poročala sta Andrej Torkar in Igor Bole. Poročilo o ogledu je bilo priloga gradiva. Poročilo, v katerem sta poudarila, da so nekatere pomanjkljivosti oziroma nepravilnosti bile sanirane in odstranjene, sta podala Andrej Torkar in Igor Bole. Po razpravi je predsednica predlagala v sprejem

**SKLEP 3/14:**

**Potrdi in sprejme se ugotovitve in zabeležko ogleda. Ponovno se od pristojnih zahteva ustrezno ukrepanje in ureditev in sicer:**

* **na dostopu za pešce in invalide z Ulice Mire Miheličeve, je potrebno zamenjati železno držalo, ker je nevarno;**
* **rešiti je potrebno problem parkiranja na pločniku ob dovozni cesti mimo gostišča, potrebno je zagotoviti nemoten prehod pešcem ter kolesarjem, saj je pločnik večkrat zaparkiran z gosti lokala. Predlagamo rampo, ki bo dovoljevala samo dovoz za dostavo;**
* **potrebno je pridobiti odgovor od Arso ali ima gostišče dovoljenje za gostinski vrt na obrežju Ljubljanice.**

Prisotnih je 12 članov sveta.

Opredeljenih je 12 članov sveta.

Za predlagani sklep je glasovalo 12 članov sveta.

**SKLEP 3/14 JE SPREJET**

**AD 4 – Informacije in ČS v medijih**

Informacije:

Gradivo so vabljeni dobili domov:

- vabilo na predstavitev projekta (izgradnja in uvedba WI-FI na območju MOL)-samo v seznanitev;

- prezgodnje pobiranje odpadkov v naselju Nove Fužine (odgovor JP Snaga občanki) -samo v seznanitev;

- uvrstitev prostorov za delovanje ČS Moste v Urnik uporabe (odgovor SLS na dopis ČSM, iz

katerega sledi, da je lokacija Zaloška 61 odobrena tudi za oddajo proti plačilu)-samo v seznanitev;

- namembnost poslovnega prostora na Zaloški 42 (odgovor Oddelka za zdravje in socialno varstvo DU upokojencev za enkrat se še ne ve, kaj bo v tem prostoru, zavetišča pa gotovo ne bo)-samo v seznanitev;

- pojavila se je nova ideja, da bi se programe iz Španskih borcev preselilo na Zaloško 42, ker želi - Oddelek za kulturo upravljati z vsemi prostori v KD Španski borci, tudi našimi v kleti. Končna odločitev bo takrat, ko bo s strani pravne službe vse razjasnjeno glede lastništva prostorov na Zaloški 42-samo v seznanitev;

- namera o sklenitvi neposredne pogodbe (MOL-ustanovitev stvarne služnosti za komunalno opremljanje zemljišča za Hofer)-samo v seznanitev ;

- reševanje prometne problematike na Moškričevi (odgovor OGDP na dopis ČSM)-samo v seznanitev - čiščenje odtokov na parkiriščih (odgovor OGD občanu)-samo v seznanitev;

- protihrupni zidovi ob Zaloški (odgovor OGDP na dopis ČSM v sistemu ELPRIN). Vsi prisotni so si bili enotni, da je odgovor dvomljiv, saj govori, da v primeru rušenja zaradi nestabilnosti, novih protihrupnih ograj ne bi postavljali. To je nedopustno, Po razpravi je predsednica predlagala v sprejem

**SKLEP4/14**

**OGDP se zahvaliti za odgovor v ELPRINU, s katerim se ne strinjamo in ne soglašamo. Pristojne službe MOL naj upoštevajo naš predhodni dopis o vzdrževanju protihrupnih ograj in o tem, da morajo v okolju Novih Fužin protihrupni zidovi ostati. Če bi jih bilo potrebno podreti v primeru nevarnosti oz. nestabilnosti, pa je obvezno zgraditi nove.**

Prisotnih je 11 članov sveta.

Opredeljenih je 11 članov sveta.

Za predlagani sklep je glasovalo 11članov sveta.

**SKLEP 4/14 JE SPREJET**

ČS Moste v medijih:

Člani Sveta so vse prejeli v informacijo skupaj z gradivom:  
- Parkirišče ujezilo prebivalce Preglovega trga  
- Fužinska trava za Hofer in parkirišče  
-Družbena odgovornost v TE-TOL  
- Nad Fužine tudi Eurospin

-V zadnji številki Zelenega glasu je bil objavljen članek o Moščanskem dnevu sosedov in povabilo na rekreativne četrtke v septembru.

**AD – 5 Predlogi, pobude, vprašanja članic in članov Sveta ČS Moste**Članica Sveta dr. Branke Berce Bratko se je opravičila, ker je ne bo na sejo, je pa po telefonu posredovala dva predloga in sicer:

* da se tudi čez Ljubljanico, na Kodeljevem postavi terminal za izposojo koles. V razpravi je bilo ugotovljeno, da bi bil najmanj en terminal potreben tudi v naselju Nove Fužine. Sedaj je na območju naše ČS samo terminal pri tržnici v Mostah.
* da se zbere vse ponudnike internetnih storitev in da se izbere nekoga za Kodeljevo. Strokovna sodelavka Barbara Šivec je povedala, da po celotnem Kodeljem poteka uvlačenje optičnih kablov v podzemno kanalizacijo, dela izvaja T-2 in da je slišati, da se že ponuja tudi Telemach, tako da bo kot vse kaže, ta težava na Kodeljevem končno rešena.

Po razpravi je predsednica predlagala v sprejem

**SKLEP5/14**

**Na Mestno občino Ljubljana se posreduje predlog za postavitev dodatnih terminalov za izposojo koles na Kodeljevem in na Novih Fužinah.**

Prisotnih je 11 članov sveta.

Opredeljenih je 11 članov sveta.

Za predlagani sklep je glasovalo 11članov sveta.

**SKLEP 5/14 JE SPREJET**

V času pred sejo je prišlo vabilo Združenja upokojencev Slovenije na sejo. Seje se udeležita Mira Ključanin in Andrej Torkar.

Igor Bole je vprašal kdo je dolžan risati črte na parkiriščih v naselju Nove Fužine. Predsednica je po razpravi predlagala v sprejem:

**SKLEP6/14**

**Strokovna služba ČS preveri že dane odgovore na portalu pobude občanov in na OGDP posreduje dopis, da se z odgovorom, da površine niso kategorizirane ne strinjamo. Tudi zaradi tega je potrebno ponovno zahtevati razdelitev funkcionalnih zemljišč.**

Prisotnih je 11 članov sveta.

Opredeljenih je 11 članov sveta.

Za predlagani sklep je glasovalo 11članov sveta.

**SKLEP 6/14 JE SPREJET**

Izpostavljena je bila vzhodna stran parka pri gradu Fužine, kjer poteka pešpot, ki je do te mere dotrajana (luknje), da je že nevarna za uporabnike, ki to pešpot uporabljajo za dostop na Golovec in PST.

Predsednica je predlagala v sprejem:

**SKLEP7/14**

**Strokovna služba preveri stanje na terenu in posreduje predlog za popravilo odgovorni inštituciji.**

Prisotnih je 11 članov sveta.

Opredeljenih je 11 članov sveta.

Za predlagani sklep je glasovalo 11članov sveta.

**SKLEP 7/14 JE SPREJET**

Seja z druženjem je bila zaključena ob 20.30 uri.

Pripravila:

Sinčič Vera,

koordinatorka VI

Stanislava Marija FERENČAK MARIN

predsednica Sveta Četrtne skupnosti Moste

Mestne občine Ljubljana